सऊदी अरब में बस दुर्घटनाग्रस्त, कम से कम 20 लोगों की मौत
दक्षिण पश्चिम सऊदी अरब में खचाखच भरी बस एक पुल से टकराने के बाद पलट गई और उसमें आग लग गई। हादसे में कम से कम 20 लोगों की मौत हो गई।
सरकारी ‘अल अखबारिया’ टीवी ने कहा कि दुर्घटना में 29 अन्य लोग जख्मी भी हुए हैं। टीवी द्वारा प्रसारित दृश्यों में दिख रहा है कि बस जलकर नष्ट हो गई है।
चैनल की खबर के मुताबिक, यमन की सीमा से सटे असीर प्रांत में यह हादसा बस के ब्रेक ‘फेल’ होने (ब्रेक के काम नहीं करने) की वजह से हुआ।
यह दुर्घटना रमज़ान के महीने के पहले हफ्ते में हुई है। इस्लाम के पवित्र महीने में परिवार और दोस्तों के साथ वक्त बिताने के लिए लोग यात्रा करते हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva